CELEX: 32022R0150
Language: el
Date: 2021-11-17 00:00:00
Title: Κατ’ εξουσιοδότηση κανονισμός (ΕΕ) 2022/150 της Επιτροπής της 17ης Νοεμβρίου 2021 για την τροποποίηση του κανονισμού (ΕΚ) αριθ. 32/2000 του Συμβουλίου όσον αφορά την ποσότητα ρέγγας που μπορεί να εισαχθεί στο πλαίσιο της δασμολογικής ποσόστωσης 09.0006

4.2.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 25/9
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2022/150 ΤΗΣ ΕΠΙΤΡΟΠΗΣ
         της 17ης Νοεμβρίου 2021
         για την τροποποίηση του κανονισμού (ΕΚ) αριθ. 32/2000 του Συμβουλίου όσον αφορά την ποσότητα ρέγγας που μπορεί να εισαχθεί στο πλαίσιο της δασμολογικής ποσόστωσης 09.0006
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 32/2000 του Συμβουλίου, της 17ης Δεκεμβρίου 1999, σχετικά με το άνοιγμα και τον τρόπο διαχείρισης των παγιωμένων στη Γενική Συμφωνία Δασμών και Εμπορίου (GATT) κοινοτικών δασμολογικών ποσοστώσεων, και ορισμένων άλλων κοινοτικών δασμολογικών ποσοστώσεων, καθώς και με τον καθορισμό της μεθόδου τροποποίησης ή προσαρμογής των εν λόγω ποσοστώσεων και σχετικά με την κατάργηση του κανονισμού (ΕΚ) αριθ. 1808/95 (1), και ιδίως το άρθρο 10α,
         Εκτιμώντας τα ακόλουθα:
         
                     (1)
                  
                  
                     Η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας δυνάμει του άρθρου XXVIII της Γενικής Συμφωνίας Δασμών και Εμπορίου (GATT) του 1994 σχετικά με την τροποποίηση των παραχωρήσεων για όλες τις δασμολογικές ποσοστώσεις που περιλαμβάνονται στον πίνακα CLXXV της ΕΕ ως συνέπεια της αποχώρησης του Ηνωμένου Βασιλείου από την Ευρωπαϊκή Ένωση (στο εξής: συμφωνία), η οποία συνήφθη με την απόφαση (ΕΕ) 2021/803 του Συμβουλίου (2), τροποποιεί δασμολογική ποσόστωση για την εισαγόμενη ποσότητα ρέγγας. Η συμφωνία άρχισε να ισχύει στις 10 Μαΐου 2021.
                  
               
                     (2)
                  
                  
                     Η εν λόγω τροποποίηση θα πρέπει να αποτυπωθεί στον κανονισμό (ΕΚ) αριθ. 32/2000.
                  
               
                     (3)
                  
                  
                     Κατά συνέπεια, ο κανονισμός (ΕΚ) αριθ. 32/2000 θα πρέπει να τροποποιηθεί αναλόγως.
                  
               
                     (4)
                  
                  
                     Λόγω της επείγουσας ανάγκης εφαρμογής της συμφωνίας, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Δεδομένου ότι η τροποποίηση που επέρχεται με τον παρόντα κανονισμό εφαρμόζεται στην τρέχουσα περίοδο δασμολογικής ποσόστωσης την ημέρα της έναρξης ισχύος του, είναι αναγκαίο να θεσπιστούν μεταβατικές διατάξεις για την εν λόγω περίοδο,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποίηση του κανονισμού (ΕΚ) αριθ. 32/2000
            Στο παράρτημα I του κανονισμού (ΕΚ) αριθ. 32/2000, στη σειρά με τον αύξοντα αριθμό 09.0006, στη στήλη με τίτλο «Ποσότητα της ποσόστωσης», η ποσότητα «31 888 τόνοι» αντικαθίσταται από την ποσότητα «33 496 τόνοι».
         
         
            Άρθρο 2
            Μεταβατικές διατάξεις για την τρέχουσα περίοδο δασμολογικής ποσόστωσης
            
               1.   Η διαθέσιμη ποσότητα για το υπόλοιπο της τρέχουσας περιόδου δασμολογικής ποσόστωσης την ημέρα έναρξης ισχύος του παρόντος κανονισμού είναι η διαφορά μεταξύ της ποσότητας της ποσόστωσης όπως τροποποιείται με τον παρόντα κανονισμό και της ποσότητας της ποσόστωσης που είχε ήδη κατανεμηθεί πριν από την ημερομηνία έναρξης ισχύος του παρόντος κανονισμού.
            
            
               2.   Εάν κατά την έναρξη ισχύος του παρόντος κανονισμού η ποσόστωση που ίσχυε στις 3 Φεβρουαρίου 2022 είχε εξαντληθεί, η νέα διαθέσιμη ποσότητα της ποσόστωσης κατανέμεται στις επιχειρήσεις σύμφωνα με τη χρονολογική σειρά των ημερομηνιών αποδοχής των τελωνειακών διασαφήσεών τους για θέση σε ελεύθερη κυκλοφορία. Στις επιχειρήσεις που εισήγαγαν τα εμπορεύματά τους εκτός ποσόστωσης πριν από την έναρξη ισχύος του παρόντος κανονισμού επιστρέφεται η διαφορά με τους ήδη καταβληθέντες δασμούς, κατόπιν αιτήματός τους και στο βαθμό που το επιτρέπει το υπόλοιπο της δασμολογικής ποσόστωσης.
            
         
         
            Άρθρο 3
            Έναρξη ισχύος
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 17 Νοεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 5 της 8.1.2000, σ. 1.
         
            (2)  Απόφαση (ΕΕ) 2021/803 του Συμβουλίου, της 10ης Μαΐου 2021, για τη σύναψη, εξ ονόματος της Ένωσης, της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας δυνάμει του άρθρου XXVIII της Γενικής Συμφωνίας Δασμών και Εμπορίου (GATT) του 1994, σχετικά με την τροποποίηση των παραχωρήσεων για όλες τις δασμολογικές ποσοστώσεις που περιλαμβάνονται στον πίνακα CLXXV της ΕΕ ως συνέπεια της αποχώρησης του Ηνωμένου Βασιλείου από την Ευρωπαϊκή Ένωση (ΕΕ L 181 της 21.5.2021, σ. 1).